b'\n_START_ARTICLE_\nAugust Batsch\n_START_SECTION_\nSavantul\n_START_PARAGRAPH_\nFiul secretarului Georg Laurentius Batsch (1728-1798), secretar de stat \xc3\xaen Weimar \xc8\x99i al Ernestinei Francke (1734\xe2\x80\x931802) a vizitat mai \xc3\xaent\xc3\xa2i \xc8\x99coala or\xc4\x83\xc8\x99eneasc\xc4\x83, fiind  instruit apoi de \xc3\xaenv\xc4\x83\xc8\x9b\xc4\x83tori priva\xc8\x9bi. Dup\xc4\x83 ce a ar\xc4\x83tat o aptitudine pentru \xc8\x99tiin\xc8\x9bele naturale, \xc8\x99i-a \xc3\xaenceput studiile \xc3\xaen aceast\xc4\x83 materie la Universitatea din Jena (cunoscut\xc4\x83 sub numele Friedrich von Schiller Universit\xc3\xa4t Jena) \xc3\xaen 1772, ob\xc8\x9bin\xc3\xa2nd doctoratul \xc3\xaen 1781.  Ulterior a mai studiat medicina, promov\xc3\xa2nd \xc3\xaen anul 1786. \xc3\x8en acela\xc8\x99i an, el a \xc3\xaenceput s\xc4\x83 predea istorie natural\xc4\x83 ca profesor titular la aceast\xc4\x83 universitate. Din anul 1787 a predat \xc8\x99i medicina. \xc3\x8en anul 1790, Batsch a fondat gr\xc4\x83dina botanic\xc4\x83 din Jena precum Naturforschende Gesellschaft (Asocia\xc8\x9bia cercet\xc4\x83torilor naturii) tot acolo. \xc3\x8en sf\xc3\xa2r\xc8\x99it, \xc3\xaen anul 1792, a devenit \xc8\x99i profesor de filozofie. \xc3\x8en 1793 el a mai fondat Naturforschende Gesellschaft (Societatea pentru explorarea naturii), a c\xc4\x83rei importante colec\xc8\x9bie a c\xc4\x83p\xc4\x83tat-o mai t\xc3\xa2rziu Universitatea din Jena._NEWLINE_\xc3\x8entre 1761 \xc8\x99i 1802, savantul l-a sf\xc4\x83tuit pe marele literat \xc8\x99i savant Johann Wolfgang von Goethe privind cercet\xc4\x83rile lui botanice, av\xc3\xa2nd o coresponden\xc8\x9b\xc4\x83 intensiv\xc4\x83 cu marele literat. _NEWLINE_\xc3\x8entr-o scrisoare de r\xc4\x83spuns \xc8\x99i mul\xc8\x9bumire, Goethe a scris pe 22 iunie 1791: \xe2\x80\x9ePentru al doilea volum al \xc8\x98tiin\xc8\x9belor naturale trimis de Dumneavoastr\xc4\x83, mult onorate, spun  cea mai devot\xc4\x83 mul\xc8\x9bumire. Aceast\xc4\x83 carte mi-a fost cu at\xc3\xa2t mai binevenit\xc4\x83, fiind chiar \xc3\xaen prezent tare ocupat cu un important subiect discutat acolo \xc8\x99i am fost \xc3\xaen stare s\xc4\x83-mi iau consiliu \xc3\xaen anumite puncte importante. Poate c\xc4\x83 o s\xc4\x83 am pl\xc4\x83cerea de a v\xc4\x83 vedea \xc3\xaentr-un timp scurt,  c\xc3\xa2nd voi prezenta \xc8\x99i \xc3\xaencerc\xc4\x83rile mele pentru evaluarea Dvs. V\xc4\x83 urez s\xc4\x83 tr\xc4\x83i\xc8\x9bi bine\xe2\x80\xa6\n_START_SECTION_\nMicologul\n_START_PARAGRAPH_\nDe\xc8\x99i Batsch a continuat peste tot timpul s\xc4\x83 g\xc4\x83seasc\xc4\x83, studieze \xc8\x99i descrie numeroase noi briofite mu\xc8\x99chi \xc8\x99i hepatici). ferigi \xc8\x99i plante inflorescen\xc8\x9be, el a devenit apreciat \xc3\xaen mod special ca o autoritate asupra fungilor \xc8\x99i ciupercilor, \xc3\xaen special. El a descoperit \xc8\x99i descris \xc8\x99tiin\xc8\x9bific aproape 200 de specii noi de fungi,  ca de exemplu, Calocera cornea, Clitocybe nebularis, Galerina marginata, sau Tapinella atrotomentosa - doar c\xc3\xa2\xc8\x9biva din multele soiuri de bure\xc8\x9bi care sunt \xc3\xaenc\xc4\x83 recunoscute cu epitetele specifice, date acestora de c\xc4\x83tre Batsch._NEWLINE_\xc3\x8en afar\xc4\x83 de studiul ciupercilor, s-a ocupat ca unul dintre pu\xc8\x9binii contemporani lui Antoine-Laurent de Jussieu, primului sistematician natural semnificativ, cu extinderea sistemului natural. Din p\xc4\x83cate, el cuno\xc8\x99tea doar plantele native pe care le-a \xc3\xaencadrat \xc3\xaen 78 familii \xc8\x99i 9 clase. Ca el, mul\xc8\x9bi dintre contemporanii s\xc4\x83i au avut o concep\xc8\x9bie ciudat\xc4\x83 a rela\xc8\x9biilor, cam \xc3\xaen maniera unei h\xc4\x83r\xc8\x9bi, ce a inhibat progresul.'